OpenLLM-France/wikimedia huggingface dataset:
# Comtat de Harrison (Ohio)

El Comtat de Harrison és un dels 88 comtats de l'estat d'Ohio, als Estats Units.
El comtat fou fundat el 1813 amb parts dels comtats de Jefferson i Tuscarawas. La seva població és de 18.856 habitants, i la densitat de població és de 15 hab/km² (segons el Cens del 2000). La seu del comtat és Cadiz, que és a més la ciutat més gran.

## Referències

* ↑ Hanna, Charles Augustus. Historical collections of Harrison County, in the State of Ohio, with lists of the first land-owners, early marriages, to 1841, will records, to 1861, burial records of the early settlements, and numerous genealogies (en anglès). Genealogical Publishing Com, 1900, p.101.
* ↑ «Fact Sheet- Harrison County, Ohio». American Fact Finder. Oficina del Cens dels Estats Units, 10-07-2010. Arxivat de l'original el 2020-02-14. [Consulta: 10 juliol 2011].

## Enllaços externs

* Pàgina web del Comtat de Harrison
# Comunicació intercultural

La comunicació intercultural és una disciplina que té com a objectiu estudiar la forma en què les persones de diferents orígens culturals es comuniquen entre si. S'encarrega també de produir alguns punts de partida que facin factible aquesta comunicació intercultural. S'estudia des de diverses disciplines com ara l'antropologia, l'etnologia, els estudis culturals, la psicologia, la comunicació, la lingüística, filosofia, etc. Les principals teories sobre la comunicació intercultural estan basades en treballs que estudien i valoren les diferències (o les dimensions culturals) entre cultures. Especialment els treballs d'Edward T. Hall, Geert Hofstede, Harry C. Triandis, Fons Trompenaars, Shalom Schwartz.
La comunicació intercutural té tres components bàsics: el cognitiu, l'afectiu i el comportamental. Aquests tres elements actuen simultàniament quan una persona està en situació de contacte intercultural. D'aquesta manera, quan més són les competències, més gran és la possibilitat d'afrontar reeixidament la comunicació intercultural. Concretament, les competències cognitives i afectives afavoreixen el desenvolupament de les competències comportamentals.
* La Competència Cognitiva es basa en el coneixement i consciència d'elements comunicatius i culturals de la pròpia cultura i d'altres.
* La Competència Comportamental es refereix a les habilitats verbals i no verbals d'adaptació de la conducta en determinada situació i context (la flexibilitat comportamental fa al·lusió a l'aptitud per poder desenvolupar diversos rols: ser reflexiu/va davant la situació per poder analitzar la manera més adequada d'actuació).
** habilitats verbals:
*** discurs clar i lent sense expressions locals.
*** la repetició de cada idea important.
*** equivalències de paraules més senzilles o construccions simples.
*** verbs en veu activa, evitant la veu passiva
*** metacomunicar: parlar del sentit del missatge per tal d'evitar mals entesos.
** habilitats no verbals
*** Recursos visuals
*** gestos facials para emfatitzar
*** demostracions
*** pauses
*** no donar per fet que els gestos signifiquen el mateix des de diversos punts de vista.

## Competència afectiva

Capacitats d'emetre respostes emocionals positives i controlar les negatives. La sensibilitat intercultural o la competència afectiva suposa sis components encaminats a potenciar-la:
* Etnoretaltivisme
* Respecte a les diferències culturals
* Adaptabilitat
* Saber canviar de perspectiva
* Ser obert/a de ment evitant jutjar a les altres persones
* Ser sensibles a les necessitats dels/les altres.

## Bibliografia

* ↑ Vilà Baños, Ruth (2005) La Competencia Comunicativa Intercultural. Un estudi en el primer cicle de la ESO. Barcelona: UB, http://www.tdx.cbuc.es/TDX-1216105-135329/index.html%5BEnllaç+no+actiu%5D.

## Vegeu també

* Competència intercultural

## Enllaços externs

* http://them.polylog.org/4/ahe-es.htm
* http://papers.ssrn.com/abstract=658202
* http://www.cicb.net
* Disseny Web Intercultural
# Corredor elevat del carrer Riudecols

El Corredor elevat del carrer Riudecols és una obra de Tarragona protegida com a Bé Cultural d'Interès Local.

## Descripció

Es tracta d'un pas sobre elevat construït amb estructura de fusta que enllaça una casa situada a costat i costat del carrer Riudecols.
Element singular dins l'urbanisme de la part alta de Tarragona. Té relació a una lògia toscana associada amb la casa.

## Referències

* 1 2 «Corredor elevat del carrer Riudecols». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# Corredor de tres bandes

El corredor de tres bandes (Rhinoptilus cinctus) és una espècie d'ocell de la família dels glareòlids (Glareolidae) que habita semi-deserts amb arbustos espinosos de l'Àfrica oriental i Meridional, al Sudan del Sud, Etiòpia, Somàlia, Kenya, Tanzània, Zàmbia, Zimbàbue, nord de Namíbia, sud d'Angola i extrem nord-est de Sud-àfrica.
# Cottonwood (Colorado)

Cottonwood és una concentració de població designada pel cens dels Estats Units a l'estat de Colorado. Segons el cens del 2000 tenia 931 habitants.

## Demografia

Segons el cens del 2000, Cottonwood tenia 931 habitants, 336 habitatges, i 271 famílies. La densitat de població era de 408,5 habitants per km².
Dels 336 habitatges en un 50,3% hi vivien nens de menys de 18 anys, en un 70,5% hi vivien parelles casades, en un 7,1% dones solteres, i en un 19,3% no eren unitats familiars. En el 13,4% dels habitatges hi vivien persones soles el 0,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,04.
Per edats la població es repartia de la següent manera: un 31,3% tenia menys de 18 anys, un 4,1% entre 18 i 24, un 58,3% entre 25 i 44, un 5,6% de 45 a 60 i un 0,8% 65 anys o més.
L'edat mediana era de 29 anys. Per cada 100 dones de 18 o més anys hi havia 100,6 homes.
La renda mediana per habitatge era de 64.013 $ i la renda mediana per família de 64.605 $. Els homes tenien una renda mediana de 51.693 $ mentre que les dones 30.500 $. La renda per capita de la població era de 23.179 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cottonwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Cottonwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Cronicó de Skokloster

El Cronicó de Skokloster (anomenat així en honor del Monestir de Sko, "Sko kloster", Suècia) és el primer de la sèrie de Cronicons Barcinonenses, redactats en la seva majoria en llatí, i que començaren a ser redactats entre el 1149 i el 1153 a l'empara de les gestes militars de Ramon Berenguer IV de Barcelona, Príncep d'Aragó i Comte de Barcelona. Aquest fou redactat abans de l'any 1153 i comprèn el període històric des del 1114 al 1149, amb una al·lusió a la Conquesta de Barshiluna per Carlemany l'any 801.

## Edicions

Fou editat per primera volta el 1970 per Miquel Coll i Alentorn

## Bibliografia

* «Cronicó de Skokloster». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Cronicons Barcinonenses
* Miquel Coll i Alentorn
# Crono

«Crono» té aquests significats:
* Crono, nom amb què es coneix habitualment una Cronometrada d'enduro
* Crono individual, nom que rep també una Contrarellotge individual
* Crono de les Nacions-Les Herbiers-Vendée, cursa ciclista contrarellotge francesa disputada a Les Herbiers, Vendée
* Montesa Crono, model de motocicleta de turisme fabricat per Montesa entre 1978 i 1984
# Copadichromis quadrimaculatus

Copadichromis quadrimaculatus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 20 cm de longitud total.

## Distribució geogràfica

És un endemisme del llac Malawi (Àfrica oriental)

## Referències

* 1 2 «Copadichromis quadrimaculatus» (en anglès). FishBase. Froese, Rainer; Pauly, Daniel (editors).
# Creagrutus atratus

Creagrutus atratus és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 7 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: sectors occidentals de la conca del riu Orinoco.

## Referències

* ↑ Günther A. 1864. Catalogue of the fishes in the British Museum. Catalogue of the Physostomi, containing the families Siluridae, Characinidae, Haplochitonidae, Sternoptychidae, Scopelidae, Stomiatidae in the collection of the British Museum. Cat. Fishes v. 5. i-xxii + 1-455.
* ↑ BioLib (anglès)
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Lucena, C.A.S. i N.A. Menezes 2003. Subfamily Characinae (Characins, tetras). p. 200-208. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Vari, R.P. i A.S. Harold 2001. Phylogenetic study of the Neotropical fish genera Creagrutus Günther and Piabina Reinhardt (Teleostei: Ostariophysi: Characiformes), with a revision of the Cis-Andean species. Smith. Cont. Zool. 613:1-239.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Cornella de la Hispaniola

La cornella de la Hispaniola (Corvus leucognaphalus) és un ocell de la família dels còrvids (Corvidae).

## Hàbitat i distribució

Habita boscos densos de la Hispaniola, principalment a les terres altes. També a Puerto Rico, almenys antany.

## Referències

* ↑ «Cornella de la Hispaniola». Cercaterm. TERMCAT, Centre de Terminologia. Rev. 20/06/2023(català)
# Cornella de Torres

La cornella de Torres (Corvus orru) és un ocell de la família dels còrvids (Corvidae).

## Hàbitat i distribució

Habita el bosc, selva, vegetació costanera, platges i terres de conreu de les terres baixes de les illes de Babar, a l'extrem oriental de les Petites de la Sonda, Moluques septentrionals, Tanimbar, a les Moluques meridionals, Nova Guinea i illes properes, i Austràlia (absent de Tasmània).

## Referències

* ↑ «Cornella de Torres». Cercaterm. TERMCAT, Centre de Terminologia. Rev. 10/06/2023(català)
# Corona circular

Una corona circular és, en geometria, una figura geomètrica plana delimitada per dues circumferències concèntriques.

## Superfície d'una corona circular

Per a determinar la superfície d'una corona circular hem de trobar la diferència entre les àrees dels dos cercles concèntrics: el més gran amb radi R i el menor amb radi r.
$A=\pi R^{2}-\pi r^{2}\,$ $A=\pi (R^{2}-r^{2})\,$

## Vegeu també

* Tor
* Toroide
* Cilindre
* Corona esfèrica
# DIRECT

DIRECT és una proposta d'arquitectura alternativa de vehicle de llançament derivat del transbordador espacial (SDLV, de l'anglès Shuttle-Derived Launch Vehicle) per ser utilitzada dins el marc de la Vision for Space Exploration de la NASA, que substituiria els coets planejats per l'agència espacial, l'Ares I i l'Ares V, per una altra família de vehicles de llançament anomenats Jupiter.
DIRECT és defensat per un grup d'entusiastes de l'espai que afirma representar un equip més gran de desenes d'enginyers de la NASA i la indústria espacial que hi treballen activament, de manera anònima i voluntària, al seu temps lliure. Al setembre del 2008, es deia que l'equip de DIRECT estava compost de 69 membres, dels quals 62 eren enginyers de la NASA, enginyers de contractistes de la NASA o directors del Programa Constellation. Un nombre reduït de membres de l'equip no afiliats amb la NASA representa el grup en públic.
El nom del projecte, "DIRECT", es refereix a la filosofia consistent en maximitzar la reutilització de material i instal·lacions que ja es fan servir actualment pel programa del transbordador espacial, permetent així una transició "directa". L'equip de DIRECT afirma que aquest enfocament per desenvolupar i utilitzar una família de coets amb moltes similituds entre ells disminuiria els costos i el període entre la retirada del transbordador espacial i el primer llançament de l'Orion, reduiria els retards i simplificaria els requisits tècnics per les futures missions tripulades dels Estats Units a l'espai.
S'han proposat tres grans versions de la proposta de DIRECT. La més recent, la versió 3.0, fou revelada al maig del 2009. El 17 de juny del 2009, el grup presentà la seva proposta a una vista pública del Comitè de Revisió dels Plans de Vol Espacial Tripulat dels EUA, un panell que revisa la política espacial dels EUA, a Washington DC.

## Referències

* ↑ «End Run - A small band of rogue rocketeers takes on the NASA establishment» (en anglès). Air & Space Magazine. Smithsonian Institution, 29-09-2008. [Consulta: 19 octubre 2008].
# Dalmau VII de Rocabertí

Dalmau VII de Rocabertí i d'Urgell (? - 1324) fou vescomte de Rocabertí entre 1309 i 1324. Fou un militar i home de confiança de Jaume II i un dels principals actors de la conquesta aragonesa de Sardenya, avançant-se al gros dels expedicionaris amb 200 cavallers i 2.000 infants amb el seu oncle Guerau de Rocabertí i Desfar per ajudar Hug II d'Arborea, prenent Quart i assetjant el Castel di Castro durant el qual va perdre la vida.
Es va casar en segones noces amb Beatriu de Cabrenys, filla de Bernat Hug de Cabrenys, que va aportar la baronia de Cabrenys al patrimoni dels Rocabertí. D'aquest matrimoni nasqueren vuit fills, entre els quals:
* Jofre V de Rocabertí, hereu del vescomtat
* Guillem Galceran de Rocabertí, casat amb Maria d'Arborea, filla del jutge Hug II d'Arborea. Va iniciar la branca dels Rocabertí de Cabrenys.
* Timbor de Rocabertí, casada amb Marià IV d'Arborea, fill i hereu del jutge Hug II d'Arborea

## Referències

* ↑ «Dalmau VII de Rocabertí». Gran Enciclopèdia Catalana. Barcelona: Grup Enciclopèdia Catalana.
* ↑ Fluvià i Escorsa, Armand de. Nobiliari general català, vol. I. Institució Catalana de Genealogia i Heràldica, 2017, p. 169.
# Dare Viator Partizan

L'equip Dare Viator Partizan (codi UCI: DVP), conegut anteriorment com a Keith Mobel, és un equip ciclista serbi de categoria continental. Creat el 2014, competeix principalment als circuits continentals de ciclisme.

## Principals victòries

* Volta a l'Uruguai: Carlos Oyarzún (2015)
* Volta a Sèrbia: Charalampos Kastrantas (2017)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Composició de l'equip

2017 :

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Amèrica Tour
| Temporada | Classificació per equips | Millor ciclista en la classificació individual |
| 2014 | 42è | Andreas Keuser (330è) |
| 2015 | 19è | Carlos Oyarzún (20è) |
UCI Àsia Tour
| Temporada | Classificació per equips | Millor ciclista en la classificació individual |
| 2017 | 69è | Dušan Kalaba (196è) |
UCI Europa Tour
| Temporada | Classificació per equips | Millor ciclista en la classificació individual |
| 2014 | 114è | Luka Kotur (730è) |
| 2015 | 113è | Stefan Stefanovic (519è) |
| 2016 | - | - |
| 2017 | 85è | Kharálambos Kastrantás (299è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Dasyatis hypostigma

Dasyatis hypostigma és una espècie de peix de la família dels dasiàtids i de l'ordre dels myliobatiformes.

## Morfologia

* Els mascles poden assolir 65 cm de longitud total.

## Hàbitat

És un peix marí, de clima tropical (22°S-41°S, 62°W-41°W) i bentopelàgic que viu entre 5-80 m de fondària.

## Distribució geogràfica

Es troba a l'oceà Atlàntic sud-occidental: el Brasil i l'Argentina.

## Observacions

És inofensiu per als humans.

## Referències

* ↑ Rafinesque C. S., 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. (i-iv) 3-69 [70 blank], Part 2 with slightly different title, pp. ia-iva + 71-105 (106 blank)). Caratteri. (italià)
* ↑ BioLib (anglès)
* ↑ Santos, H.R. i de Carvalho, M.R., 2004. Description of a new species of whiptail stingray from the Southwestern Atlantic Ocean (Chondrichthyes, Myliobatiformes, Dasyatidae). Boletim do Museu Nacional, Nova Série, Zoologia, Rio Janeiro 516:1–24.
* 1 2 3 4 FishBase (anglès)
* ↑ Cousseau, M.B., D.E. Figueroa, J.M. Díaz de Astarloa, E. Mabragaña i L.O. Lucifora, 2007. Rayas, chuchos y otros batoideos del Atlántico sudoccidental :34°S-55°S. Mar del Plata: INIDEP, 2007 102 p.: ill.; 24 x 17 cm.
* ↑ Santos, H.R. i de Carvalho, M.R., 2004.
# Cratos

Cratos (en grec antic Κράτος), d'acord amb la mitologia grega, va ser un tità, fill de Pal·lant i d'Estix.
Personificació del poder i la força, va ajudar els Olímpics durant la seua lluita contra els titans.

## Referències

* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 55. ISBN 8429741461.
# Dayamani Barla

Dayamani Barla és una periodista i activista tribal india de l'estat indi de Jharkhand. Es va destacar pel seu activisme en oposar-se a la planta siderúrgica d'Arcelor Mittal a l'est de Jharkhand, que segons els activistes tribals desplaçaria quaranta pobles.
Barla ha guanyat diversos premis prestigiosos de periodisme. Es va presentar sense èxit de la circumscripció de Khunti Lok Sabha, Jharkhand, a les eleccions de Lok Sabha de 2014 com a candidata del Partit Aam Aadmi.

## Referències

* ↑ «Steely resolve:Dayamani Barla». .
* ↑ «AAP introduces seven candidates in fray in Jharkhand». .
* ↑ «NOTA ahead of AAP in many seats». The Times of India, 18-05-2014.
# Dayaris Mestre

Dayaris Rosa Mestre Álvarez (Sancti Spíritus, 20 de novembre de 1986) és una esportista cubana que competeix en judo, guanyadora de dues medalles en els Jocs Panamericans en els anys 2011 i 2015, i vuit medalles en el Campionat Panamericà de Judo entre els anys 2006 i 2016.

## Palmarès internacional

Jocs Panamericans :
| Any | Lloc | Medalla | Categoria |
| 2011 | Guadalajara (Mèxic) Mèxic | 2 | –48 kg |
| 2015 | Toronto ( Canadà) Canadà | 1 | –48 kg |
| Campionat Panamericà ||||
| Any | Lloc | Medalla | Categoria |
| 2006 | Buenos Aires ( Argentina) Argentina | 3 | –44 kg |
| 2010 | San Salvador ( El Salvador) El Salvador | 2 | –48 kg |
| 2011 | Guadalajara (Mèxic) Mèxic | 2 | –48 kg |
| 2012 | Mont-real ( Canadà) Canadà | 1 | –48 kg |
| 2013 | San José ( Costa Rica) Costa Rica | 2 | –48 kg |
| 2014 | Guayaquil ( Equador) Equador | 1 | –44 kg |
| 2015 | Edmonton ( Canadà) Canadà | 3 | –48 kg |
| 2016 | l'Havana ( Cuba) Cuba | 3 | –48 kg |

## Referències

* ↑ «Dayaris Mestre Alvarez - Judoka». [Consulta: 9 juliol 2016].
* ↑ Dayaris Mestre Arxivat 2012-12-15 a Wayback Machine. en Sports-Reference.com (SR/Olympic Sports) (en inglés).
* ↑ Dayaris Mestre en JudoInside.com (en inglés).
# Daya

Daya (Riu de la Misericòrdia) és un riu d'Orissa, distributari de les aigües del riu Koyakhai cap al llac Chilka. Sovint provoca inundacions. El riu arrenca a Saradeipur prop de Badahati a Orissa com una branca del Koyakhai, i se li uneix aviat el Malaguni, sota Golobai; corre pel districte de Khordha i el districte de Puri i finalment desaigua al nord-est del llac Chilka a 37 km del seu origen. Les muntanyes Dhauli, a la riba del riu a 8 km de Bhubaneswar és el lloc on es van trobar gravats els principals edictes d'Asoka. També en aquest lloc es creu que es va lliurar la guerra de Kalinga (265-264 aC) entre l'imperi Maurya d'Asoka i l'estat de Kalinga una mena de república aristocràtica a la costa d'Orissa. Els horrors de la guerra i de la batalla final a la vora del riu (amb cent mil morts que van tornar l'aigua de color vermell) van fer canviar el punt de vista d'Asoka que va adoptar la pau i el budisme com a sistemes en endavant.
# Crèdit de síntesi

El crèdit de Síntesi és un conjunt d'activitats didàctiques agrupades sota un tema que recull continguts i procediments de diverses matèries. Es va crear amb la implantació de l'ESO - Educació Secundària Obligatòria - a principis dels anys 90 del segle passat. La seva durada és d'un setmana escolar i s'aplica als cursos de 1r, 2n i 3r d'ESO. Hi ha diversos temes que són clàssics: estudi de la ciutat, el medi natural... però també dona possibilitats a l'equip de professorat de muntar un crèdit més creatiu, en el que es tingui en compte l'alumnat com a protagonista del seu aprenentatge, a través d' activitats que normalment no es porten a terme a l'aula.

## Referències

* ↑ «Treball de síntesi i projecte de recerca». xtec, 26-06-2007. [Consulta: 19 març 2015].
Viccionari